**David Paden Marchand** (sündinud 20. novembril 1975 Rochesteris New Yorgi osariigis), esinejanimega **Davey Havok**, on Ameerika Ühendriikide poplaulja (rokkansambli AFI ja elektronmuusika bändi Blaqk Audio solist).

Elulugu
-------

Havok on itaalia päritolu. Tema isa suri, kui ta oli kolmeaastane. Hiljem abiellus tema ema uuesti ning Havok sai kasuisa perekonnanime Marchand. Kui Havok oli kuuene, kolis pere California osariiki. Seal käis ta kaheksanda klassini katoliku koolis. 

Tema muusikukarjäär algas keskkoolis, kui ta moodustas koos Mark Stopholese'i, Vic Chalkeri ja Adam Carsoniga ansambli, millest hiljem sai AFI. Pärast keskkooli lõpetamist läks bänd lahku ja Davey kolis Berkeleysse, et astuda California ülikooli Berkeleys. Ülikooli ajal hakkas ta kirjutama laulusõnu, mis ilmusid AFI albumitel "Answer That and Stay Fashionable" (1995) ja "Very Proud of Ya" (1996). AFI tuli taas kokku 1995. aastal.

Davey Havok on poplauljana teinud koostööd bändiga Son of Sam, neil ilmus 2001. aastal albumi "Songs from the Earth".

Tegevus moemaailmas
-------------------

### "Glitterboy"

"Glitterboy" on lühikest aega eksisteerinud rõivakollektsioon, mille Havok lõi 2003. aastal. Muu hulgas oli see inspireeritud 1970. aastate glämm-muusikute stiilist. Kollektsiooni kiire lõpu põhjustasid Davey ja tema koostööpartneri Serious Clothing disainerite erimeelsused.

### "Paden"

Havoki hiliseim rõivakollektsioon "Paden" loodi 2007. aastal. Kollektsioon on saadaval vaid Fred Segali butiigis.

### "Tokyo Hardcore"

2007. aasta septembris nõustus Davey koos Jeffree Stariga olema Tarina Tarantino ehtekollektsiooni "Tokyo Hardcore" modell. Kollektsiooni kataloog ja reklaamvideo ilmusid sama kuu lõpus.

### Zu Boutique

Zu Boutique on Davey 2008. aastal asutatud ettevõte, mis müüb peamiselt T-särke.

Näitlemine
----------

Havok on mänginud filmides "Mary Jane Is Not a Virgin Anymore", "Live Freaky, Die Freaky" (hääl), "Godkiller" (hääl) ja "Knife Fight" ning Tim Armstrongi veebiseriaalis "Tim Timebomb's Rock'n'Roll Theatre".

Isiklikku
---------

Havok on tuntud taimetoitluse ja *straight edge*'i elustiili propageerija.

Daveyl on palju tätoveeringuid, nende hulgas suured mustad tiivad seljal, tähed mõlemal rangluul, leegitsev süda rinnal ja sõna "Moz" (Morrissey) paremal randmel. Lisaks on tal roietel pistodad, parempoolse peal on x-täht, mis tähistab tema *straight edge*'i elusstiili, ning vasakpoolsel on kõrvits. Tema pahkluul on roosade tiibadega must jänes, kellel on mustad südamed (üks neist murtud) mõlema kõrva taga, käsivarrel on tal palveasendis käed, mille peal on x-tähed, ja palju muud.

Viited
------

1. ↑  Sullivan, James (March 9, 2003). "AFI aims to conquer". *San Francisco Chronicle*.
2. ↑  Metal Hammer intervjuu, veebruar 2003

| * v
* r
AFI |
| --- |
| 
**Davey Havok** **·**  **Jade Puget** **·**  **Hunter Burgan** **·**  **Adam Carson**Vic Chalker **·**  Geoff Kresge **·**  Mark Stopholese |
| Stuudioalbumid | 
"Answer That and Stay Fashionable" **·**  "Very Proud of Ya" **·**  "Shut Your Mouth and Open Your Eyes" **·**  "Black Sails in the Sunset" **·**  "The Art of Drowning" **·**  "Sing the Sorrow" **·**  "Decemberunderground" **·**  "Crash Love" |
| Kontsertalbumid | 
"Eddie Picnic's All Wet" **·**  "I Heard a Voice" |
| Kogumikalbumid | 
"AFI" |
| EP'd | 
"Dork" **·**  "Behind the Times" **·**  "AFI / Heckle" **·**  "Bombing the Bay" **·**  "Fly in the Ointment" **·**  "A Fire Inside EP" **·**  "Black Sails EP" **·**  "Alternative Press EP" **·**  "All Hallow's E.P." **·**  "The Days of the Phoenix EP" **·**  "336" |
| Singlid | 
"Girl's Not Grey" **·**  "The Leaving Song, Pt. II" **·**  "Silver and Cold" **·**  "Miss Murder" **·**  "Love Like Winter" **·**  "The Missing Frame" **·**  "Carcinogen Crush" **·**  "Medicate" **·**  "Beautiful Thieves" |
| Seotud artiklid | 
Diskograafia **·**  Key Lime Pie Records **·**  Adeline Records **·**  Nitro Records **·**  DreamWorks Records **·**  Interscope Records **·**  Blaqk Audio **·**  HorrorPops **·**  Loose Change **·**  Redemption 87 **·**  Son of Sam **·**  Tiger Army |

| * v
* r
Blaqk Audio |
| --- |
| 
**Davey Havok** **·**  **Jade Puget** |
| Stuudioalbumid | 
"CexCells" **·**  "Bright Black Heaven" |
| Singlid | 
"Stiff Kittens" **·**  "Faith Healer" |